《戊申春登平山谷林二堂时茂世应时同行追录之》
宋代·李处权

已过平山又谷林，登高能赋兴何深。
群峰雪后皆浮玉，万竹风何亦碎金。
尚喜日闻黄屋信，可堪时动白头吟。
载游不为壶觞事，攜取君家绿绮琴。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。